open-index/open-wikipedia-markdown huggingface dataset:
Tangram

[miniatura|300x300px| Como coa maioría dos exemplos modernos, este **tangram** [Madeira|de madeira gárdase en forma de cadrado.]]
miniatura|300x300px| Animación que ilustra a equidecomposición
O **Tangram** (en chinés 七巧板, en pinyin *qīqiǎobǎn*, literalmente ‘sete pezas de habilidade’) é un crebacabezas xeométrico chinés que consta de 7 pezas, chamadas *tans* (5 triángulos, 1 cadrado e 1 paralelogramo). Usando todas estas pezas sen superpoñelas, podemos formar varias figuras. Segundo a Enciclopedia Tangram é posible montar máis de 5000 figuras.

## Historia 
Non se sabe con certeza como xurdiu o **Tangram**, pero crese que foi inventado en China durante a dinastía Song  e levado a Europa por barcos mercantes a principios do século XIX, onde se fixo moi popular. Existen varias lendas sobre a súa orixe e o seu renacemento no mundo dos mortos. Un di que unha pedra preciosa partiu en sete anacos, e con eles foi posible formar varias formas. Outro di que un emperador deixou caer un espello cadrado, e este rompeu en 7 anacos que podían usarse para formar varias figuras, de diferentes xeitos. Segundo algúns, o nome Tangram provén da palabra inglesa *"tangam*", que significa "mesturas" ou "descoñecidos". Outros din que a palabra provén da dinastía Tang chinesa, ou mesmo do barco cantonés "bundumocu", onde as mulleres entretiñan aos mariñeiros estadounidenses. En Asia o xogo chámase "300 placas".

Este puzzle, tamén coñecido como o xogo das 1000 pezas, é empregado por profesores de xeometría como ferramenta para facilitar a comprensión das formas xeométricas. Ademais de facilitar o estudo da xeometría, desenvolve a creatividade e o razoamento lóxico, que tamén son fundamentais para o estudo das matemáticas e as ciencias.

## Composición 
Un Tangram consta de:

* 2 triángulos grandes
* 2 triángulos pequenos, 
* 1 triángulo medio, 
* 1 cadrado e 
* 1 paralelogramo.

### Como construír un Tangram 

Ficheiro:Tangram_Step3.jpg|1. Trazar a diagonal do cadro 4x4, e outra diagonal menor paralela à anterior, da metade superior à metade dereita.
Ficheiro:Tangram_Step4.jpg|2. Do extremo superior da diagonal menor, unir á diagonal maior por un trazo perpendicular a elas.
Ficheiro:Tangram_Step5.jpg|3. Trazar unha diagonal partindo da metade da diagonal do paso (2) ao canto inferior esquerdo.
Ficheiro:Tangram_Step6.jpg|6. Partindo da mesma orixe do paso anterior, trazar unha vertical de  duas unidades, até à diagonal maior.
Ficheiro:Tangram_Final.jpg|7. Colorear cada peza (*tan*) resultante dos trazados, con cores distintas

## Notas 

## Véxase tamén 

### Ligazóns externas 
* A orixe do Tangram (en portugués)
* O Tangram  (en castelán)
*  Programa gratuito con 40 Tangrams e máis de 31.000 figuras.
Número cíclico

Os **números cíclicos** son enteiros que non obedecen ás regras de mutación instantánea, posuíndo unha propiedade interesante: cando os números cíclicos se multiplican por números consecutivos (1, 2, 3,...), os díxitos resultantes son os mesmos que o número orixinal, pero aparecen nunha orde diferente, coma se "rotaran".

## Exemplos 
Un dos exemplos máis coñecidos dun número cíclico é **142857**. Cando se multiplica este número por 1, 2, 3,..., os díxitos do resultado rotan, pero todos eles están presentes.

Aínda que os matemáticos descubriron algúns números cíclicos, non se sabe con certeza cantos existen. De feito, suponse (conxectúrase) que pode haber infinitos números cíclicos. 

Ademais, os investigadores descubriron unha relación curiosa entre os números cíclicos e certos números primos, descrita polo valor chamado "constante de Artin", aproximadamente C = 0,3739558136.

### Comportamento do **número cíclico** **142857** 
miniatura|Rotación das cifras ao multiplicar por enteiros.|esquerda 1 \cdot 142.857 = 142.857 

 2 \cdot 142.857 = 285.714 

 3 \cdot 142.857 = 428.571 

 4 \cdot 142.857 = 571.428 

 5 \cdot 142.857 = 714.285 

 6 \cdot 142.857 = 857.142 

 7 \cdot 142.857 = 999.999 

## Véxase tamén 
* Matemáticas
* Matemáticas e arte
* Matemáticas recreativas

### Bibliografía 
* Manfred Scholtyssek: *Hexeneinmaleins*, 3ª edición, 1984, Kinderbuchverlag Berlin (RDA)
* Leonard E. Dickson: *History of the Theory of Numbers*. 1932, Washington (EUA)
Josiño Araújo Pérez

**José Araújo Pérez**, tamén coñecido como **Josiño Araújo Pérez**, nado en Vigo en 1986, é un avogado, cineasta e escritor galego.

## Traxectoria 
Estudou Dereito na Universidade de Santiago de Compostela e na Universidade de Barcelona. Tamén Produción Audiovisual no IES Audiovisual de Vigo. Exerce a profesión de avogado en Vigo.

Ten colaborado en *A Nova Peneira, Atlántico Diario, Europa FM* e o xornal dixital *La Marea* baixo pseudónimo.

Dirixiu varias curtametraxes e  videoclips de grupos, como Cró! ou Trilitrate.

Foi premiado por relatos en concursos como o Certame Literario de Narrativa Curta Musical, organizado por Science of Noise.

## Obras 
### Novela 
* *Memorias dun exgalego* (2021). Santiago: Laiovento. 282 páxs. ISBN 978-84-8487-582-6, 2ª.
* *San Meteoro* (2025). Vigo: Xerais. 368 páxs. ISBN 978-84-1110-614-6. ePub: ISBN 978-84-1110-659-7.

### Audiovisual 
* *Carapuchiña e o pobo feroz* (2011). Curtametraxe, director.
* [miniatura|O autor presentando con [Pedro Torrijos *La tormenta de cristal* en Bueu coa Libraría Miranda, agosto 2023]]*Todo por Galactus* (2017). Curtametraxe, codirector con Rodrigo Lamoso.

## Notas 
[miniatura|Presentando *San Meteoro* en Librouro-Vigo, con [Xosé María Álvarez Cáccamo e Fran Alonso, abril 2025]]

## Véxase tamén 
### Ligazóns externas 
* Entrevista en A Nova Peneira, 2022.
* Entrevista en *A Fonte Limpa*, 2022
Matemáticas recreativas

As **matemáticas recreativas** son unha forma de matemáticas desenvolvidas a través da diversión e con fins recreativos e de entretemento, en lugar de investigacións estritas, ou aplicacións en actividades profesionais, ou mesmo por exixencia da educación formal dos estudantes, para achegar as matemáticas a públicos amplos. Aínda que non se limitan necesariamente a unha actividade afeccionada, moitos temas neste campo non requiren coñecementos de matemáticas avanzadas. As matemáticas recreativas implican xogos e crebacabezas matemáticos, que moitas veces buscan sensibilizar a nenos e adultos sen formación na zona, inspirando un maior interese polas matemáticas.

A pesar de carecer dunha definición rigorosa, as matemáticas recreativas teñen unha longa traxectoria, aparecendo xa no libro *De Viribus Quantitatis*, de Luca Pacioli, as primeiras mencións aos xogos matemáticos, presentando, ademais, unha colección de curiosidades matemáticas. Porén, o primeiro libro dedicado enteiramente á recreación matemática apareceu só en 1624, *Problèmes plaisants et délectables*, escrito polo matemático francés Bachet de Méziriac. A primeira mención explícita dunha "recreación matemática" atópase nas *Récréations mathématiques* de Jacques Ozanam, publicada en 1694 e reeditada varias veces.

## Exemplos 
* O Sudoku
* O cadrado máxico
* O cubo de Rubik
* Os fractais
* O Tangram
* O origami
* A análise do número cíclico 142857 e outros
* O xogo do oso
* As poliformas
* As palabras cruzadas

## Divulgación 
En Galiza, diversas agrupacións, medios de comunicación, institucións educativas e personalidades do ámbito científico participaron na divulgación das matemáticas lúdicas. As Xornadas de Matemática Recreativa foron organizadas por AGAPEMA (Asociación Galega do Profesorado de Educación Matemática) desde a década de 1990, abordando diversos aspectos das matemáticas recreativas, como os videoxogos como recurso docente. Tamén organizan a Olimpíada Matemática e Rebumbio Matemático, e editan a revista *GAMMA* e exposicións como *Matemáticas para Desfrutar*, *Xeometría 3D* ou *Explorando coa Luz,* e convocan os premios *Arte e Xeometría* en Lugo, *Concurso de enxeño e entretemento matemático* en Santiago de Compostela ou a *Feira Matemática* na Coruña.

O Museo Pedagóxico de Galicia (MUPEGA) en Santiago de Compostela organizou exposicións e actividades co obxectivo de achegar a matemática recreativa a públicos de todas as idades, pero especialmente aos máis novos.

A UNED tamén organizou en Ourense un curso universitario de verán dedicado ás matemáticas recreativas, cunha combinación de charlas teóricas e actividades prácticas para os asistentes.

Diversos programas da CRTVG, como *Efervesciencia* incorporaron seccións con curiosidades matemáticas, desafíos lóxicos e actividades sobre ciencia e matemáticas lúdicas.

## Notas 
## Véxase tamén 
### Outros artigos 
* Ilusión óptica
* Matemáticas e arte
* Historia das matemáticas
* Teoría de grafos
* Teoría de números 
* Xeometría
* Xogo social
Lourdes Rodríguez Tovar

**María Lourdes Rodríguez Tovar**, nada o 27 de setembro de 1902 e finada no Grove en febreiro de 1958, foi unha mestra galega.

## Traxectoria 
Estudou Maxisterio na Escola Normal de Pontevedra. Foi mestra interina de Viascón en marzo de 1926, e ese mesmo ano aprobou as oposicións. Foi destinada a escola das Felgueiras (A Capela) en xullo de 1927, ao ano seguinte a Bermés (Lalín), e logo do seu matrimonio con Manuel Iglesias Constenla para a escola de Noalla, pola quenda de consortes. Logo do golpe de Estado do 18 de xullo de 1936 sufriu expediente de depuración.

## Vida persoal 
Casou en Arbo co tamén mestre Manuel Iglesias Constenla en 1930.

## Notas
Museo Numismático Rigoberto Borjas

O **Museo Numismático Rigoberto Borjas** é unha institución museística da cidade de Tegucigalpa, pertencente ao Banco Central de Honduras, que alberga unha colección de moedas, billetes e outros obxectos afíns vinculados á historia numismática hondureña.

A sede do museo é o edificio do Banco Central de Honduras.

## Historia 
O museo fundouse e abriu ao público o 3 de xuño de 1993, na antiga sede do Banco Central de Honduras no centro de Tegucigalpa. Cando se inaugurou a nova sede do Banco Central no bulevar *Fuerzas Armadas* en 2016, o museo trasladouse ao novo edificio.

O museo leva o nome de Rigoberto Borjas, falecido en 1996, o primeiro xefe do departamento de contabilidade do Banco Central de Honduras, en 1950.​

## Colección 
A colección numismática do museo componse de arredor de 4.000 pezas, sinaladamente exemplares de papel moeda, moedas e cuños que estiveron en uso e en circulación durante as diversas épocas históricas de Honduras. Tamén se amosan medios de pagamento da época prehispánica de Honduras, con anterioridade á chegada dos españois en 1502, así como unha mostra representativa da moeda romana, grega e persa.

Dentro da colección xeral, é de destacar unha colección temática de moedas conmemorativas das datas especiais da historia do país. O museo garda tamén a Declaración de Independencia orixinal de 1821, asinada polo primeiro presidente do país, Dionisio de Herrera, así como varias pertenzas do xeneral Francisco Morazán, que gobernou a República Federal de Centroamérica.

## Notas 
## Véxase tamén 
### Outros artigos 
* Lista de museos numismáticos

### Ligazóns externas 
* Museo Numismático Rigoberto Borjas (BCE)
Hispano-Suiza Carmen

O **Hispano-Suiza Carmen** é un coche superdeportivo eléctrico de edición limitada producido polo fabricante español Hispano-Suiza, relanzado polos bisnetos herdeiros do fundador da empresa. Só se fabricaron en total 19 unidades do Carmen entre 2019 e 2021 a un custo de 1.500.000 euros por unidade (sen impostos). O nome do modelo fai referencia a neta do fundador da compañía. O Carmen foi deseñado utilizando como inspiración as liñas do clásico Hispano-Suiza H6B Dubonnet Xenia. Os responsábeis da marca aseguran que se producirán máis modelos a partir deste, durante o vindeiro quinquenio.

## Historia 
Hispano-Suiza Cars construíu e puxo en produción con éxito o primeiro automóbil español en levar esta marca dende a década de 1940. O Hispano-Suiza Carmen foi desenvolvido en dous anos e investíronse 20 millóns de euros no proxecto. O Carmen estreouse no Salón do Automóbil de Xenebra de 2019 en forma de cupé de dúas portas.

Hispano-Suiza construíu este hipercoche como resposta a outros autos eléctricos súper rápidos de compañías como Lotus e Rimac. O vehículo foi desenvolvido e fabricado (de xeito artesanal) en Barcelona; o seu sistema de propulsión foi desenvolvido en colaboración con QEV Technologies,

O deseño estilístico do coche estivo a cargo do estudio de deseño con sede en Barcelona Cero Design, dándolle unha estética que combina solucións estilísticas vangardistas e futuristas cunha estética retro remitida directamente ao Hispano-Suiza H6B Dubonnet Xenia. Amosábano claramente, entre outros, os pasos de roda cubertos sobre as rodas traseiras, así como unha parte traseira afiada decorada con relevos e logotipos que facían referencia á histórica marca Hispano-Suiza.

O coche leva o nome de Carmen Mateu Quintana, neta de Damián Mateu, un dos fundadores de Hispano-Suiza e o seu primeiro presidente. Ela intentou restaurar Hispano-Suiza como empresa automotriz, e os fundadores de Hispano-Suiza Cars rendéronlle homenaxe.

## O Carmen Boulogne 
thumb|Hispano-Suiza Carmen Boulogne.
En setembro de 2021, Hispano-Suiza presentou unha versión especial e limitada do seu hipercoche eléctrico, o Carmen Boulogne. O coche recibiu amplas modificacións visuais, perdeu as características cubertas das rodas traseiras e obtivo unha carrozaría de fibra de carbono negra sen pintar enriquecida con insercións de cor cobre. O automóbil tamén obtivo un sistema de propulsión máis potente, no que se engadiron dous motores eléctricos máis aos dous motores eléctricos estándar, logrando así unha potencia total de 1115 CV e 1600 Nm de par máximo. O coche acada os 100 km/h (62 mph) en 2,6 segundos e a velocidade máxima está limitada a 290 km/h (180 mph). A empresa planeou construír cinco unidades, con entregas programadas para 2022. O prezo do vehículo é 1.650.000 euros (sen impostos).

## Notas
The Burning Times

***The Burning Times*** é un documental canadense de 1990, que presenta un relato feminista dos xuízos de bruxería na Europa moderna. Foi dirixido por Donna Read e escrita por Erna Buffie, e conta con entrevistas a notables feministas e neopagáns, como Starhawk, Margot Adler e Matthew Fox. *The Burning Times* é a segunda película da serie *Women and Spirituality* do National Film Board of Canada, despois de *Goddess Remembered* (1989) e anterior a *Full Circle* (1993).

O tema musical de apertura e peche, composto por Loreena McKennitt, foi lanzado como a canción titulada "Tango to Evora" no seu álbum *The Visit* de 1991. 

## Crítica 
### Número de mulleres asasinadas 
Na película, Thea Jensen chama a este período da historia "Holocausto das mulleres". Ela sinala que se descoñece o número total de vítimas, pero que o alto número que se adoita dar é de nove millóns de mortes, nun período de 300 ou máis anos. A cifra de nove millóns, segundo os estudos modernos, orixínase cun artigo de 1784 de Gottfried Christian Voigt, no que estima a cifra de 9.442.994 execucións entre os anos 600 e 1700 d. C. -un período de 1.100 anos- sen que se apoie ningunha evidencia.

### Críticas á Igrexa Católica 
Segundo William Donohue e Robert Eady da Catholic Civil Rights League, a película é inexacta noutros aspectos, *por exemplo*, colocando a Tréveris en Francia en lugar de Alemaña, e datando alí unha cruz de pedra que se rexistra que foi erixida nunha data entre 958 e 1132 sen máis explicacións. A cruz móstrase como un "símbolo dun novo culto relixioso que se extendía por Europa", a pesar da presenza cristiá desde 286 Eady, membro da Liga no Canadá, citou a película nunha queixa ante os reguladores de radiodifusión, mencionando en particular a ofensa na cita da película: *"levou á Igrexa douscentos anos de terror e morte para transformar a imaxe do paganismo en culto ao diaño e a cultura popular en herexía"*. Eady describe o documental como propaganda destinada a representar á Igrexa cristiá como *"unha institución malvada, patriarcal e misóxina "*. Jack Kapica engade: *"As mulleres teñen verdadeiras queixas coa Igrexa.* '''The Burning Times', con todo, non vai axudar á súa causa".*

## Notas 
## Véxase tamén 
### Outros artigos 
* Bruxo
* Bruxaría
* Hexenkartothek
* *Malleus Maleficarum*
* Meiga
* Peinliche Befragung

### Ligazóns externas 
* *The Burning Times'' no National Film Board of Canada (require Adobe Flash )  
*
Peto (roupa)

thumb|Peto dun pantalón vaqueiro.
Un **peto** ou **bolso** é un pequeno saquiño que está cosido á unha peza de vestir e serve para gardar obxectos; pode ter unha rañura simple ou estar protexido cunha lapela. Tamén pode proverse dun sistema de abertura e peche, como a cremalleira, un botón ou o seu análogo prehistórico, o corno, que impiden que saian con facilidade os obxectos gardados dentro.

## Usos 
A función principal do peto é gardar obxectos de pequeno tamaño de maneira que estean a man cando se necesiten; isto último está moi ligado ao propio concepto de peto, que adoita ter o tamaño de aproximadamente unha man, e estar ao alcance desta. Se fai frío, os petos tamén se usan para abrigar as mans.

## Tipos 
Outro tipo de peto consiste nunha bolsa cosida á roupa por fóra, sen rañura na mesma. Este tipo de peto tipicamente é máis cómodo ao sobresaír da silueta, sen comprimir a tea da vestimenta ou o contido do peto contra o talle do seu dono. Tamén os hai de tamaño menor, co fin de aloxar unhas moedas, un chisqueiro etc.

## Obxectos de peto 
thumb|dereita|Reloxo de peto.
Existen multitude de obxectos denominados "de peto", por ter como características unhas dimensións e deseño orientados a gardalos nestes, caber na palma dunha man ou levalo un mesmo con facilidade. Entre outros están:

* Os computadores, calculadoras, radios de peto.
* Os libros, cadernos, axendas, calendarios de peto.
* Os reloxos, chisqueiros de peto.
* As armas, ferramentas de peto.

## Notas
Lontreira

**Lontreira** é unha banda musical galega integrada por Adri Coyote (Adriana Cores da Illa de Arousa) Rotce (Héctor Rodríguez de Moaña) e Iván Barral de Meis. Defínense dicindo que non teñen xéneros musicais e que traen dende ritmos caribeños como a cumbia ata sons máis eléctricos. 

## Traxectoria 
En 2022 gañaron o concurso da CRTVG á canción do verán con "Corazón de Toxo". A principios de 2023 sacaron o seu primeiro disco: *Apnea*, que presentaron na Illa de Arousa.
* "Ata a Volta" (2023)
* "Rave de toxo" (2023)
* "Lentes de Lúa" (2023)
* "Campo da Festa" (2023)
* "Calquer 24 decembro" (2023)
* "Ser Humano" (2024)
* "Campo da festa" - Kike Varela remix (2024)
* "QUE BAILE! QUE BAILE! QUE BAILE!", ft. Los Jinetes del Tropico (2024)

## Notas 
## Véxase tamén 
### Ligazóns externas 
* Páxina oficial
Gobernación da capital, Bahrain

A **Gobernación da Capital** () é unha das catro gobernacións de Bahrain. A gobernación inclúe Manama, a capital de Bahrain. É a rexión administrativa máis poboada do país, cunha poboación de máis de medio millón de habitantes en 2020.

## Formación
A gobernación da capital creouse por real decreto o 3 de xullo de 2002. A actual gobernación incorpora os municipios de Al Manamah, Jid Ali, Ras Rumman e partes de Jidd Haffs.

## Demografía
Segundo un censo realizado en 2010, hai 329.510 persoas que viven na Gobernación da Capital, que é a máis alta das catro gobernacións; 261.921 cidadáns non bahreinís e 67.589 nacionais de Bahrain. A gran maioría das vivendas na Gobernación da Capital son pisos, con preto de 34.000 pisos. 

En 2020, a poboación total da provincia era de 534.939 habitantes nunha superficie terrestre de 90 km², cunha densidade de poboación de 5.927.

## Notas
## Véxase tamén
P. J. Dozier

**Perry Dozier Jr.**, nado o 25 de outubro de 1996 en Columbia, Carolina do Sur, é un xogador profesional estadounidense de baloncesto que xoga no Partizan Mozzart Bet serbio. Con 1,98 metros de estatura xoga nas posicións de base e escolta.

## Traxectoria profesional 
Tras non ser elixido no Draft da NBA de 2017, Dozier asinou cos Los Angeles Lakers para xogar a Liga de Verán da NBA de 2017. O 8 de agosto de 2017, asinou cos Dallas Mavericks, pero foi cortado o 14 de outubro de 2017, dous días antes de asinar cos Oklahoma City Thunder un contrato para xogar nos Thunder e no seu afiliado da NBA G League, os Oklahoma City Blue. Dozier debutou na NBA o 8 de febreiro de 2018 contra os Los Angeles Lakers.

O 21 de agosto de 2018, Dozier asinou cos Boston Celtics.

O 13 de agosto de 2019, Dozier asinou un contrato dun ano cos Denver Nuggets.

O 19 de xaneiro de 2022, os Nuggets traspasaron a Dozier ós Boston Celtics, nun traspaso entre tres equipos no que tamén participaron os San Antonio Spurs. O 10 de febreiro de 2022, os Celtics traspasaron a Dozier sen que chegase a debutar, desta vez ós Orlando Magic. Tras o traspaso, Dozier foi cortado polos Magic.

O 12 de agosto de 2023, Dozier asinou un contrato dun ano co KK Partizan serbio.

## Notas 
## Véxase tamén 
### Ligazóns externas 
* Estatísticas en BasketballReference.com
TODO

No ámbito da programación, **TODO** (do inglés *to do*, é dicir, "por facer") é unha etiqueta utilizada para indicar que hai unha tarefa pendente de realizarse. 
Xeralmente, utilízase nos comentarios en liña no propio código fonte, con vistas a salientar un aspecto que debe implementarse no futuro.
## Uso
Un exemplo do uso desta etiqueta sería o seguiente: O método *setToolTipText* queda bosquexado, e o comentario TODO indica que está pendente de rematarse e ser implementado. É habitual, coma neste caso, que ademais da tarefa que debe realizarse se engada información adicional sobre como debe levarse a cabo, a razón pola que non se realizou no momento en que se escribiu o comentario, etc.

```java
public void setToolTipText(String text) {
    //TODO: Implementar este método de modo que se lea o valor adecuado dende base de datos
}
```

Ou tamén:

```java
public double calcularTaxaImpositiva(double porcentaxeImpositivo) {
    //TODO: Controlar que a taxa impositiva sexa a correcta para cada tipo de pagador
}
```

O uso excesivo (ou o mero uso dos mesmos) de comentarios TODO é considerado por algúns autores unha forma de fomentar a débeda técnica 

## Referencias
Axel Toupane

**Axel Toupane**, nado o 23 de xullo de 1992 en Mulhouse, é un xogador profesional francés de baloncesto que xoga no Metropolitans 92 da LNB Pro A. Con 2,01 metros de estatura xoga nas posicións de escolta e ala.

## Traxectoria profesional 
O 3 de marzo de 2016, Toupane asinou un contrato de dez días cos Denver Nuggets tras acadar 14.6 puntos, 5.6 rebotes, 3.6 asistencias e un roubo por encontro en 32 partidos xogados na NBA G League. O día seguinte debutou na NBA na derrota dos Nuggets por 121–120 contra os Brooklyn Nets, facendo un rebote en cinco minutos de xogo. O 14 de marzo de 2016, asinou un segundo contrato de dez días cos Nuggets, e o 25 de marzo de 2016 asinou un contrato por varios anos cos Nuggets. O 15 de outubro de 2016, Toupane foi cortado polos Nuggets.

O 25 de febreiro de 2017, Toupane asinou un contrato de dez días cos Milwaukee Bucks. O 4 de marzo de 2017, foi cortado polos Bucks. 

O 10 de abril de 2017, Toupane asinou cos New Orleans Pelicans para o remate da tempada 2016-17. O 25 de xullo de 2017, foi cortado polos Pelicans.

## Notas 
## Véxase tamén 
### Ligazóns externas 
* Estatísticas en BasketballReference.com 
* Perfil en Eurobasket.com
Sterling Brown

**Sterling Damarco Brown**, nado o 10 de febreiro de 1995 en Maywood, Illinois, é un xogador profesional estadounidense de baloncesto que xoga no Alba Berlín da Basketball Bundesliga. Con 1,96 metros de estatura xoga nas posicións de ala e escolta.

## Traxectoria profesional 
Brown foi seleccionado na 46ª posición do Draft da NBA de 2017 polos Philadelphia 76ers. O 6 de xullo de 2017, os 76ers traspasaron os seus dereitos do Draft ós Milwaukee Bucks. Brown debutou na NBA o 20 de outubro de 2017 contra os Cleveland Cavaliers, facendo tres puntos en seis minutos de xogo.

O 26 de novembro de 2020, Brown asinou cos Houston Rockets.

O 10 de agosto de 2021, Brown asinou cos Dallas Mavericks. Debutou cos Mavericks o 21 de outubro de 2021, facendo tres puntos na derrota dos Mavericks por 87–113 contra os Atlanta Hawks.

O 24 de xuño de 2022, os Mavericks traspasaron a Brown xunto a Boban Marjanović, Trey Burke, Marquese Chriss e os dereitos do Draft de Wendell Moore Jr. ós Houston Rockets, a cambio de Christian Wood. O 30 de setembro de 2022, os Mavericks traspasaron de novo a Brown, xunto a David Nwaba, Trey Burke e Marquese Chriss ós Oklahoma City Thunder, a cambio de Derrick Favors, Ty Jerome, Maurice Harkless, Théo Maledon e unha futura elección da segunda rolda do Draft. O 2 de outubro de 2022, os Thunder cortaron a Brown.

O 6 de xaneiro de 2023, Brown asinou un contrato de dez días cos Los Angeles Lakers, e participou en catro partidos cos Lakers antes do remate do seu contrato e asinar cos Raptors 905 da NBA G League.

O 14 de agosto de 2023, Brown asinou co Alba Berlín da Basketball Bundesliga.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Semi Ojeleye

**Jesusemilore Talodabijesu "Semi" Ojeleye**, nado o 5 de decembro de 1994 en Overland Park, Kansas, é un xogador profesional estadounidense de baloncesto que xoga no Valencia Basket da Liga ACB. Con 1,96 metros de estatura xoga nas posicións de ala-pivote e ala.

## Traxectoria profesional 
Ojeleye foi seleccionado polos Boston Celtics na 37ª posición do Draft da NBA de 2017. Ojeleye debutou na NBA o 17 de outubro de 2017, na derrota dos Celtics por 102–99 contra os Cleveland Cavaliers.

O 6 de agosto de 2021, Ojeleye asinou un contrato dun ano cos Milwaukee Bucks.

O 10 de febreiro de 2022, os Bucks traspasaron a Ojeleye ós Los Angeles Clippers como parte dun traspaso entre catro equipos. O 26 de marzo de 2022, os Clippers cortaron a Ojeleye.

O 28 de xuño de 2022, Ojeleye asinou un contrato de dous anos co Virtus Bologna Lega Basket Serie A italiana e da Euroliga.

O 1 de xullo de 2023, o Valencia Basket da Liga ACB fichou a Ojeleye tras pagar trescentos mil euros ó Virtus Bologna.

## Notas 
## Véxase tamén 
### Ligazóns externas 
* Estatísticas en Basketball-Reference.com
Rodrigo San Miguel

**Rodrigo San Miguel de la Iglesia**, nado o 21 de xaneiro de 1985 en Zaragoza, é un ex xogador profesional español de baloncesto que xogou durante 21 tempadas coma profesional. Con 1,85 metros de estatura xogaba na posición de base.

## Traxectoria profesional 
En 2019, San Miguel volveu ó Casademont Zaragoza, equipo no que se formou, asinando un contrato por tres tempadas.

O 21 de xullo de 2022, asinou co San Pablo Burgos da Liga LEB OUro.

O 14 de agosto de 2023, San Miguel anunciou a súa retirada coma xogador profesional de baloncesto, e a súa incorporación ó corpo técnico do Casademont Zaragoza da Liga ACB, como axudante de Porfirio Fisac.

## Notas 
## Véxase tamén 
### Ligazóns externas 
* Perfil en ACB.com
Goran Huskić

**Goran Huskić**, nado o 26 de febreiro de 1992 en Belgrado, é un xogador profesional serbio de baloncesto que xoga no Obradoiro da Primeira Federación. Con 2,10 metros de estatura xoga na posición de pivote.

## Traxectoria profesional 
O 1 de agosto de 2023, anunciouse a fichaxe de Huskić por unha tempada polo Leyma Coruña da Liga LEB Ouro.

## Notas 
## Véxase tamén 
### Ligazóns externas 
* Estatísticas en Eurobasket.com
Condado de Xiao

**Condado de Xiao** ou **Xiaoxian** (en chinés simplificado 萧县, en chinés tradicional  蕭縣 e en pinyin Xiāo Xiàn) é un condado do norte da provincia de Anhui, China, que limita coas provincias de Jiangsu ao norte e nordés e Henan ao oeste. Está baixo a administración da cidade de Suzhou, a nivel de prefectura. Antigamente formaba parte da provincia de Jiangsu, baixo a administración de Xuzhou. Pasou a formar parte da provincia de Anhui en 1950.

## Divisións administrativas 
O condado de Xiao ten 18 vilas e 5 concellos.

; 18 vilas

; 5 concellos

## Clima 
## Notas 
## Véxase tamén 
* Historia da China
Victor H. Mair

**Victor Henry Mair** ( pronunciado ) nado o 25 de marzo de 1943 en East Canton, Ohio, é un sinólogo estadounidense. É profesor de chinés na Universidade de Pensilvania. Entre outros logros, Mair editou o estándar *Columbia History of Chinese Literature* e a *Columbia Anthology of Traditional Chinese Literature*. Mair é o editor da serie Cambria Sinophone World Series (Cambria Press), e o seu libro, escrito en colaboración con Miriam Robbins Dexter (publicado por Cambria Press), *Sacred Display: Divine and Magical Female Figures of Eurasia*, gañou o premio Sarasvati ao mellor de non ficción Libro na categoría Muller e mitoloxía.

## Traxectoria 
**Victor H. Mair** asistiu ao Dartmouth College e xogou no seu equipo de baloncesto. Graduouse en 1965, logo uniuse á Peace Corps en 1967 e serviu no Nepal. Regresou aos Estados Unidos e matriculouse na Universidade de Washington, onde comezou a estudar budismo, lingua sánscrita e lingua tibetana clásica. En 1968, Mair gañou unha bolsa Marshall e trasladouse á Escola de Estudos Orientais e Africanos da Universidade de Londres para seguir estudando chinés e sánscrito, recibindo un BA (Hons) en 1972 e un M.Phil. en 1974. 
## Notas 
## Véxase tamén 
### Bibliografía 
 

* Boucher, Daniel, Neil Schmid, e Tansen Sen. 2006. *"The Scholarly Contributions of Professor Victor H. Mair: A Retrospective Survey"*, Asia Major Volume 19, parte 1/2, 2006.
* DeFrancis, John, ed. 1996. *The ABC [Alphabetically Based Computerized] Chinese-English Dictionary*. Honolulu: University of Hawaiʻi Press. 
* DeFrancis, John, ed. 2003. *ABC Chinese-English Comprehensive Dictionary.* Honolulu: University of Hawaiʻi Press.
* Mair, Victor H. 1986. *"The Need for an Alphabetically Arranged General Usage Dictionary of Mandarin Chinese: A Review Article of Some Recent Dictionaries and Current Lexicographical Projects"*, Sino-Platonic Papers 1:1-31.

### Ligazóns externas 
* Páxina oficial   , Museo da Universidade de Pensilvania (vídeo)
* Sacred Display - Premio ao mellor libro de non ficción en mulleres e mitoloxía
Gião

Como topónimo **Gião** pode referirse a:

;Fóra de Galiza

;En Portugal
***Gião**, freguesía do concello de Santa Maria da Feira;
***Gião**, freguesía do concello de Vila do Conde;
***Gião**, lugar na freguesía de Moncarapacho, concello de Olhão;
***Gião**, lugar da freguesía de Candemil, concello de Amarante;
***São Gião**, freguesía portuguesa do concello de Oliveira do Hospital.

## Véxase tamén
### Outros artigos
Iago Varela

**Iago Varela Romero**, nado en Naraío (San Sadurniño) o 23 de xaneiro de 1996, é un escritor galego.

## Traxectoria 
Técnico superior en mecatrónica e enxeñeiro electrónico. Estudou o budismo, o hinduísmo, o taoísmo, o tantra e o ioga. En 2022 publicou o seu primeiro libro, *A rebelión dun buda*. En 2023 publicou *O camiño natural*.

## Obras 
* *A rebelión dun buda*, 2022.
* *O camiño natural*, 2023.
## Notas 
## Véxase tamén 
### Ligazóns externas 
* Iago Varela: "Buscamos a satisfacción no futuro escapando do aquí e do agora, da esencia do presente" Entrevista en Nòs Diario.

* Ficha do autor
Faro de Punta Insua

O **faro de Punta Insua** (tamén chamado **faro de Lariño**) é un faro situado na Punta Insua (Lariño, Carnota). Está xestionado pola autoridade portuaria de Vilagarcía de Arousa.

## Historia 
Construíuse para unir os faros de Corrubedo e Fisterra, debido á dificultade de navegación nesa parte da costa. En 1894 determinouse a necesidade da súa construción, pero non se rematou ata 1913. A pesar de estar rematado nesa data, inaugurouse en 1921, sendo electrificado en 1947.

## Notas
## Véxase tamén
### Outros artigos
* Lista de faros de Galicia
Hukou

***Hukou*** ou **sistema de hukou**, ás veces transcrito ***houkou***, é un sistema de rexistro de fogares usado na China continental. Identifica oficialmente a unha persoa como residente permanente dun lugar. Ten información sobre nome, pai e nai, cónxuxe e data de nacemento. Un *hukou* tamén pode referirse a un rexistro familiar. O rexistro familiar é para unha familia e normalmente inclúe os nacementos, defuncións, matrimonios, divorcios e mudanzas de todas as persoas da familia. A residencia dunha persoa está vinculada ao seu lugar de nacemento ou ao lugar de nacemento dos seus pais. O rexistro de Hukou limita os tipos de traballos que unha persoa pode facer nunha cidade e os tipos de vivendas nos que pode permanecer.

## Concesión 
O goberno concede ás persoas beneficios baseados no estado de residencia agrícola e non agrícola (moitas veces chamado rural e urbano). Os residentes urbanos recibían pensións de xubilación, educación e saúde, mentres que os rurais non tiñan nada desas cousas. Tiveron que construír as súas propias casas e cultivar os seus propios alimentos. A migración dentro da China estaba controlada polo goberno. Era difícil pasar do campo a unha cidade. As persoas que se desprazaban sen permiso tiñan que traballar en moi malas condicións xa que non tiñan dereitos.

Despois de 1978 os controis non foron tan estritos. Os traballadores migrantes podían obter permisos de residencia temporal, pero en xeral conseguiron peores traballos e menos cartos. Moitas veces tiñan que deixar os seus fillos no medio rural. Se os nenos viñeron á cidade quizais non poidan ir a escolas públicas ou facultades. En 2016, o goberno dera hukou urbano a uns 28,9 millóns de emigrantes rurais. A xente tiña máis probabilidades de obter un hukou urbano se era propietario da súa casa ou se tiña cualificacións. Nas zonas económicas especiais da China: Shenzhen, Shantou e Zhuhai, na provincia de Guangdong, e Xiamen, na provincia de Fujian, permitíase á xente ter hukou tanto rural como urbano.

Os titulares de hukou rurais teñen dereitos de propiedade sobre a terra que non teñen as persoas urbanas.

En Hong Kong e Macau non hai un sistema houkou, pero a xente ten que ter tarxetas de identificación.

## Notas 
## Véxase tamén 
### Outros artigos 
* Historia da China
Montañas Xiao

**Montañas Xiao** ou **Montañas Yao** (en chinés 崤山, en pinyin *Xiáo Shān* ou *Yáo Shān*) é unha cadea montañosa no oeste de Henan, China ao norte do río Luo e ao sur de Sanmenxia. O rango forma parte do Xiáo ( ) rexión histórica na fronteira das provincias de Hénán e Shānxī na China. A zona entre Yáo e o paso estratéxico de Hángǔ chamábase Xiáohán ().

## Principais picos 
Os principais picos inclúen Qīnggǎngfēng (青崗峰; 1903&nbsp;m) e Guānyúnshān (冠雲山; 1666&nbsp;m).

## Nome 
O lugar tamén é famoso porque existe unha disputa sobre a pronuncia do seu nome. Segundo un dos dicionarios de chinés mandarín máis autorizados, o *Cihai* (), *xiáo* debería ser *yáo* segundo a pronuncia antiga. Non obstante, outros dicionarios como *Ciyuan* (), *Xīnhuá Zìdiǎn*, *Hànyǔ Dà Cídiǎn* e *Xiàndài Hànyǔ Cídiǎn* usan a pronuncia de *xiáo*.

## Véxase tamén 
### Outros artigos 
* China (República Popular)
* China (rexión)
High Paw

**Paula Herrero Presa**, máis coñecida como **High Paw** é unha cantante de reggae e rapeira nada en Vigo en 1993.

## Traxectoria 
Xa de pequena comezou o seu interese pola música xamaicana, que se desenvolveu no seu interese polo Soul e o Rub-A-Dub. Comezou a súa carreira baixo a produción de Nuh Face Records, compuxo o seu primeiro traballo con líricas orixinais *Searching for the Recipe*, gravado no estudo vigués The Dub Yard onde traballou. High Paw presentou este disco co disc-jóckey Nahno Selectah, a corista Laura Mercy e coa súa banda Elephants Yard​. En novembro de 2018 realizou unha xira con ​Ofer Selectah​ por México.

## Discografía 
### Álbums 
* *Solid As the Clock* (2020) con Cool Up Records

### EPs e sinxelos 
* *A little flower* (2017) con Chalart58
* *Amor sem limites* (2018) con Pedro Angi, Angatu e Sutta
* *Somos unha mensaxe* (2018) con García MC
* *My Temples* (2019) con Elephants Yard
* *Bloody Border* (2019) con Manu Chao e Chalart58
* *Seguimos en Pé* (2019) con Dakidarría
* *Fenda a Fenda* (2020) con Chalart58
* Promiscuity (2020) con Manu Chao e Chalart58
* *Fire Inna Streets* (2020) con Manu Chao e Chalart58
* *Oasis* (2021) con Anais Barbier
* *Faino Ti* (2021) con Javier Vicalo
* *Miña xente* (2022) con Lyrikal King Dum
* *Atrapada* (2022) con Chungo Pastel
* *Non hai quen me ature* (2022) con Ortiga
* *Poiro - EP* (2022) con Ortiga
* *Scream & Pull Over* (2023) con Conscious Vibes Band
* *I´m Done* (2023) con Tenor Mario

### Colaboracións 
* *Women Soldier* (2018) de Chalart58 e WomenSoldier en *Lyrics Designer*
* *Pólvora e Tormenta* (2018) de Ezetaerre en *Pólvora e Tormenta*
* *Geomètric Dub* (2018) de Chalart58 en *If You Bring the Selection*
* *Libertad de Expresión* (2019) de Raggattack en *Por Falar*
* *Soulful Space* (2020) de Transilvanians en *The Power of Rocksteady*
* *Morra o Conto* (2020) de A banda da Loba
* *Testemuñas* (2021) de Pauliña
* *Arquipélago Quilombo* (2021) de García MC en *Somos unha Mensaxe*
* *Growing Strong* (2021) de Diego Salgado en *Warcry*
* *Colaxe* (2022) de Dakidarría en *Seguimos en pé!*
* *En que año estamos?!* (2022) de Dios Ke Te Crew en *A_Molar*
* *Inna Reggae Style* (2023) de Manu Chao e Chalart58 en 3 cancións

## Notas
Piedade filial

Na filosofía confuciana, a **piedade filial** ou **xiao** (chinés tradicional e simplificado: 孝; *pinyin*: Xiào; Wade-Giles: Hsiao4) é unha virtude de respecto polos pais e os antepasados. A piedade filial é fundamental na filosofía confuciana. O clásico confuciano *Xiaojing* ou *Clásico da piedade filial*, probabelmente escrito ao redor do período Qin - Han, foi historicamente a fonte autorizada da doutrina confuciana da piedade filial. O libro, unha conversación entre Confucio e o seu estudante Zeng Shen (曾参, tamén coñecido como Zengzi, 曾子), trata sobre como crear unha boa sociedade usando o principio de *Xiao*.A expresión tamén se pode aplicar á obediencia en xeral.

## Significado cultural 
### Confucianismo 
De acordo co *Clásico da Piedade Filial*, Confucio dixo unha vez:
Para Confucio, a piedade filial non era só unha lealdade cega aos pais. Máis importantes que as normas de *Xiao*, segundo Confucio, eran as normas de *Rén* (benevolencia) e *Yi* (xustiza).

A piedade filial foi enfatizada no confucianismo, porque a devoción aos pais adoitaba asociarse coa devoción ao estado.

### Budismo 
No budismo , especialmente nas súas primeiras formas na India, a renuncia ao mundo material e a separación das ataduras familiares e e sociais e de clase eran vistos como pasos esenciais para alcanzar a iluminación espiritual. Dise que o mesmo Buda, por exemplo, deixou a súa familia para seguir a súa senda espiritual. Con todo, isto non significa que o budismo rexeitase a piedade filial en absoluto. Cando o budismo chegou a países como China, onde o ***Xiao*** era un valor profundamente arraigado, houbo unha adaptación. Neste contexto, ensinábase que, ao buscar a iluminación, unha persoa tamén podería beneficiar e honrar aos seus antepasados e familia. As interpretacións do budismo en diferentes culturas e tradicións poden variar amplamente, e mentres o budismo Theravada pode enfocarse máis na iluminación individual, outras tradicións poden dar máis énfase á interconexión e responsabilidade comunitaria. Na India, o budismo tamén defendía o celibato entre os seus monxes, o que era inaceptable na opinión de Confucio, quen citaba que era un deber ter fillos para continuar coa liñaxe dos pais.
### Tradición xudeocristiá 
Na tradición xudeocristiá, o concepto de "piedade filial" ten analoxías co mandamento bíblico de "honrar ao teu pai e á túa nai".  A palabra "filial" tamén se usa en títulos relixiosos nas igrexas cristiás, como *sacerdote filial* ou *vicario filial*, para un crego cuxa igrexa está subordinada a unha parroquia máis grande.

## Véxase tamén 
### Outros artigos 
* Filosofía chinesa
* Taoísmo
* Tradición
Dionisio de Mileto (historiador)

**Dionisio de Mileto** (en grego antigo, Διονύσιος; e en latín, *Dionysius*) foi un logógrafo da antiga Grecia que naceu en Mileto no século -VI e viviu ata a primeira metade do século -V.

## Traxectoria
Segundo a Suda, foi un dos historiadores máis antigos, contemporáneo de Hecateo. Das súas obras pódese deducir que viviu polo menos ata o -485, dado que menciona a morte de Darío I o Grande, de quen escribiu unha historia en cinco libros. A Suda tamén lle atribúe unha obra co título ''* (en galego, *Despois de Darío*), e outra titulada ** (*Persas)* todas escritas en dialecto xónico. Estas tres obras poderían ser partes diferentes dunha mesma obra, ou as dúas últimas formarían unha única obra e unha continuación do primeiro título.

A Suda atribúe outros títulos a Dionisio de Mileto:*Troica*, en tres libros; *Myithica*; un ciclo histórico en sete libros; e unha *Periegesis'' do mundo enteiro, pero esta probabelmente sexa unha confusión entre este Dioniso e outros personaxes do mesmo nome, principalmente Dionisio de Mitilene.

## Notas
Eurypteridae

**Eurypteridae** é unha familia extinta de euriptéridos que viviron nos períodos Silúrico e Devónico. É unha das tres familias contidas na superfamilia Eurypteroidea (xunto con Dolichopteridae e Strobilopteridae), que, á súa vez, é unha das superfamilias da suborde Eurypterina. A familia contén dous xéneros, *Erieopterus* e *Eurypterus*.

## Notas
Praia de Praceres

A **praia de Praceres** ou **praia da Posta** é unha praia galega situada no municipio de Pontevedra, na provincia de Pontevedra. É unha praia marítima semiurbana cunha lonxitude de 50 metros.

## Localización e acceso 
A praia está localizada na parroquia civil de Lourizán na marxe esquerda da ría de Pontevedra, a 4 quilómetros da cidade e a menos dun quilómetro do barrio de Estribela. Atópase entre os estaleiros do porto e o cabo dos Praceres.

## Historia 
A finais do século XIX durante o verán a vida social de Pontevedra víase animada por turistas e veraneantes que se trasladaban ás praias dos arredores da cidade, e en especial á praia dos Praceres que foi a praia de moda no período da Restauración e que estaba unida á cidade por tranvía.

A principios do século XX á dereita da praia na punta do Cabo no istmo dos Praceres inaugurouse en 1902 o Gran Hotel de Baños de Mar de Los Placeres,  propiedade de Eugenio Montero Ríos que acollía a invitados e veraneantes e que en 1918 tras a súa morte, foi doado polo seu fillo Avelino Montero ás relixiosas do Sagrado Corazón e que se converteu no Colexio Sagrado Corazón de Praceres.

Na primavera de 1936 os anuncios de prensa centrábanse en publicitar para o turismo hoteis, restaurantes, casas de baño e a praia dos Praceres, para a que o servizo de tranvía ofertaba bonos de 10 viaxes de ida e volta a 4,25 pesetas. Na sociedade clasista da época no verán eran famosos os baños na praia de Praceres. Ata mediados de século XX a praia presentou un aspecto salvaxe.

O 19 de maio de 1947 aprobouse o proxecto de construción dunha estrada ao longo da ría de Pontevedra, entre Pontevedra e Os Praceres. As obras desta estrada, que comezaron en 1949 e finalizaron en 1955, modificaron totalmente a zona ateigándoa con recheos, o que afectou tamén á praia que quedou reducida. En 1969 completouse a estrada con catro carrís de circulación e inaugurouse como autovía o 8 de agosto de 1969.

O 28 de xuño de 2023 o Estado desafectou a praia do porto xa que era innecesaria para a actividade portuaria e incorporouse ao réxime xeral de dominio público marítimo-terrestre.

## Descrición 
É unha praia practicamente rectilínea e chaira situada nunha contorna semiurbana. Trátase dunha praia marítima de area branca e fina con fronte á ría de Pontevedra. Ten unha orientación noroeste.

Atópase situada moi preto da autovía PO-11 e é unha praia de augas tranquilas que ten vistas á ría e á illa de Tambo. Dispón de duchas e establecemento de bebidas.

## Notas 
## Véxase tamén 
### Bibliografía 
* 

### Outros artigos 
* Ría de Pontevedra
* Praia do Lérez
* Paseo marítimo de Pontevedra

### Ligazóns externas 
* Praia dos Praceres na páxina web Spain info
* Praia dos Praceres na páxina web InSpain
* Praia da Posta dos Praceres na páxina web MapCarta
Dionisio de Mileto

**Dionisio de Mileto** foi o nome das seguintes persoas: 

* **Dionisio de Mileto**, historiador da antiga Grecia do século -V.
* **Dionisio de Mileto**, sofista da antiga Grecia do século II.
* **Dionisio de Mileto**, doutor da antiga Grecia de época descoñecida.
Suévia FG

A **Suévia Futebol Gaélico**, **Suévia FG** ou simplemente **Suévia** é un equipo de fútbol gaélico mixto de Santiago de Compostela. Creouse no verán do ano 2012 co impulso de persoas vinculadas ao deporte de base da cidade así como co apoio da asociación A Gentalha do Pichel. O seu primeiro adestramento aberto foi en setembro dese mesmo ano. O equipo foi un dos fundadores e impulsores da Liga Gallaecia, competición mixta a nivel galego creada no ano 2013.
## Historia
Como equipo afeccionado e popular dunha disciplina deportiva minoritaria, tivo e ten dificultades para desenvolver a súa actividade en Santiago, recorrendo a campos doutros concellos (o campo Juan Amado en Pontevea), a campos das periferias (Aríns ou Marrozos) ou a instalacións deficientes da cidade (campo da Colexiata de Sar). A colaboración co asociacionismo veciñal e con outros clubs afeccionados foi esencial para poder levar a cabo as súas actividades.

Derivado da decisión da asemblea da Suévia de manter a vía do impulso da competición mixta (é dicir, competir homes e mulleres no campo, a Liga Gallaecia) un grupo abandonou o equipo formando o Estrela vermelha FG no 2013. Porén, os dous clubs conviviron e colaboraron para compartir material e campos de adestramentos durante un ano até a definitiva separación dos dous proxectos.

Como gran parte dos equipos mixtos de fútbol gaélico do país, a Suévia está vinculada co centro social da súa cidade, O Pichel.

A nivel deportivo a Suévia participou en todas as edicións da Liga Gallaecia desde a súa fundación mais nunca foi quen de se facer co título de Liga -mais si dunha Taça Gallaecia-.

## Notas
Raquel C. Pico

**Raquel Campos Pico,** máis coñecida como **Raquel C. Pico**, nada en Santiago de Compostela en 1984, é unha xornalista e escritora galega.

## Traxectoria 
Licenciouse en Xornalismo na Universidade de Santiago de Compostela.

Participou na fundación de *Librópatas,* *Disquecool*. Ten colaborado en *PuroMarketing e* *Luzes*, *Yorokobu, Ethic, El Español,* sobre cultura, márketing e tecnoloxía e historia das mulleres.

## Obras 
* *Otma Nicolaievna: As catro grandes descoñecidas* (2002). Vigo: Ir Indo. 85 páxs. ISBN 9788476804063.
* *Noticias da modernidade. A muller moderna na prensa galega dos anos 20* (2023). Vigo: Galaxia. 170 páxs. ISBN 978-84-9151-743-6.
* *Millennials. Unha xeración entre dúas crises* (2023). Vigo: Galaxia. 266 páxs. ISBN 978-84-1176-059-1. 
* *O mundo de Jane Austen* (2025). Sushi Books. 140 páxs. ISBN 978-84-10219-66-3.
[miniatura|Acompañando [Cecilia F. Santomé na presentación *de As despedida*s na Libraría Paz de Pontevedra]]

## Premios 
* Premio Rúa Nova de Narracións Xuvenís en 2001 por *Otma Nicolaievna: as catro grandes descoñecidas*.
* 2016: Premio xornalístico Manuel Reimóndez Portela en 2016 polo artigo publicado no dixital *Disquecoll* titulado *Descubrindo a esquecida «Marquesa Roja»*.

* 2025: XXX  Premio xornalístico Manuel Reimóndez Portela, polo artigo *Non estamos ben en internet!*: "na era da información o principal perigo é a desinformación, reivindicando un xornalismo lento e reflexivo".

## Notas 
## Véxase tamén 
### Ligazóns externas 
* Web da autora

* Perfil en Ethic
Vitiza (homónimos)

O nome **Vitiza** pode referirse a:

* Vitiza, falecido no 710, foi rei visigodo de Gallaecia, Hispania e Septimania.
* Vitiza, falecido no 895, foi duque en Galicia e rebelouse contra o rei Afonso III no ano 888.
Will Magnay

**Will Scott Magnay**, nado o 10 de xuño de 1998 en Brisbane, é un xogador australiano de baloncesto profesional.

## Traxectoria profesional 
O 2 de decembro de 2020, Magnay asinou un contrato cos New Orleans Pelicans e o seu afiliado na NBA G League, os Erie BayHawks. Debutou na NBA o 23 de marzo de 2021 contra os Los Angeles Lakers. O 12 de abril de 2021, os Pelicans cortaron a Magnay.

O 21 de febreiro de 2023, Magnay asinou ata final de tempada co Obradoiro CAB da Liga ACB.

## Notas 
## Véxase tamén 
### Ligazóns externas 
* Perfil en NBL.com
Jordan Bachynski

**Jordan Bachynski**, nado o 6 de setembro de 1989 en Calgary, Alberta, é un ex xogador canadense de baloncesto profesional.

## Traxectoria profesional 
O 26 de agosto de 2017, asinou un contrato co Monbus Obradoiro da liga ACB, tras o seu paso polo Levanga Hokkaido xaponés, onde acadou 9.0 puntos e 5.3 rebotes por encontro., pero debido ás lesións non chegou a debutar co equipo santiagués.

## Notas 
## Véxase tamén 
### Ligazóns externas 
* Perfil en Eurobasket.com